钦定古今图书集成/明伦汇编/官常典/第291卷 > 孙辅
## 钦定古今图书集成/明伦汇编/官常典/第291卷 > 孙辅

按《三国吴志》本传：“辅，字国，仪贲弟也。以扬武校尉佐
孙策平三郡。策讨丹阳七县，使辅西屯历阳，以拒袁
术。并招诱馀民，鸠合遗散。又从策讨陵阳，生得祖郎
等。策西袭庐江太守刘勋，辅随从，身先士卒，有功。策
立辅为庐陵太守，抚定属城，分置长吏。迁平南将军，
假节，领交州刺史。遣使与曹公相闻。事觉，权幽系之。”
数岁卒。子兴、昭、伟、昕，皆历列位。